ŉ 31-jarige man is in hegtenis geneem nadat hy glo meer as ŉ maand gelede vir Carol Ann Tucker (47) doodgery het terwyl sy gedraf het en hy toe van die toneel gevlug het.
Kapt. Thulani Zwane, woordvoerder van die polisie, sê Tucker het glo omstreeks 6:00 op Sondag 3 Maart langs die R61 naby San Lameer aan die Suidkus van KwaZulu-Natal gedraf toe sy deur ŉ motor doodgery is. Die bestuurder van die motor het van die toneel gevlug. Zwane sê die polisie het die man se motor, ŉ BMW X5, opgespoor by ŉ paneelklopper in Durban waar dit vir herstelwerk was. Hy sê Tucker se bloed is op die motor gevind. Ngubane sê die man het ook ŉ vals eis by die versekering ingedien. Hy sê ŉ lasbrief is uitgereik vir die man se arrestasie en hy is Maandag in hegtenis geneem. Die man sal na verwagting Woensdag in die hof verskyn.
n Mikroskyfie stel jou nie in staat om te weet waar jou dier is nie. Diegene wat die dier kry moet hom na die veearts toe NEEM om die hond te laat identifiseer en dan eers kan hul na die inligting wat hul kry, die eienaar in kennis stel.